**2. návštevná expedícia** (skrátene **EP-2**; rus. Вторая экспедиция посещения, ЭП-2) na Medzinárodnú vesmírnu stanicu (ISS) bola krátkodobá výprava troch kozmonautov - Viktora Afanasieva, Claudie Haigneréovej a Konstantina Kozejeva - na stanici, ktorej hlavnou úlohou bola zámena lode Sojuz slúžiacej ako záchranný čln pre stálu posádku stanice.

Posádka
-------

### Hlavné

* Rusko  Viktor Afanasiev (4), veliteľ, CPK
* Francúzsko  Claudie Haigneréová (2), palubný inžinier 1, ESA
* Rusko  Konstantin Kozejev (1), palubný inžinier 2, RKK Energija

V zátvorkách je uvedený celkový počet letov do vesmíru vrátane tejto misie.

### Záložné

* Rusko  Sergej Zaľotin, veliteľ, CPK
* Rusko  Nadežda Kuželnaja, palubný inžinier, RKK Energija

Priebeh výpravy
---------------

### Prípravy

Dňa 1. novembra 2000 pristála na Medzinárodnej vesmírnej stanici (ISS) trojica kozmonautov Expedícia 1. Toho dňa začalo trvalé osídlenie stanice ľuďmi. Základné posádky stanice boli vtedy (do havárie Columbie) striedané raketoplánmi, ako záchranné člny im slúžili lode Sojuz. Sojuzy bolo nutné po pol roku striedať a vykonať striedanie bola hlavná úloha krátkodobých návštevných expedícií. Prvé striedanie uskutočnila na prelome apríla a mája 2001 1. návštevná expedícia, ďalšie bolo naplánované na október 2001.

Z iniciatívy francúzskeho ministra vedy dohodla francúzska vesmírna agentúra CNES s Roskosmosom zaradenie francúzskeho kozmonauta do 2. návštevnej expedície. Francúzsko-ruská vesmírna misia dostala názov Andromeda (franc. Andromeda, rus. Андромеда)

Posádka pre expedíciu bola sformovaná v decembri 2000 v zložení Viktor Afanasiev - skúsený veterán oddielu Strediska prípravy kozmonautov ruského vojenského letectva s viac ako 500 dňami vo vesmíre, francúzska členka oddielu kozmonautov ESA Claudie André-Deshaysová (po svadbe s Jean-Pierre Haignerém v máji 2001 Haigneréová) a nováčik oddielu spoločnosti RKK Energija Konstantin Kozejev. V januári 2001 začala trojica výcvik v Stredisku prípravy kozmonautov (CPK) vo Hviezdnom mestečku. 

### Priebeh letu

Trojica Afanasiev, Haigneréová, Kozejev odštartovala do vesmíru 21. októbra 2001 z kozmodrómu Bajkonur v lodi Sojuz TM-33. Po dvoch dňoch samostatného letu sa 23. októbra o 10:44 UTC spojili so stanicou.

Po spojení kozmonauti vyložili náklad na stanicu a začali vedecký program. Claudie Haigneréová začala francúzske experimenty SPICE (franc. Spectre de Particules et Influence sur les Composants Avancées) sledujúci správanie elektroniky v kozmickom prostredí a Aquarius - sledovanie vývoja obojživelníkov v beztiaži. Kozejev pripravil experiment PKE (angl. Plasma Kristall Experiment). Nasledujúci (štvrtý deň letu) kozmonauti začali experiment COGNE overujúci orientáciu ľudí v stave beztiaže a venovali sa skúmaniu vplyvu mikrogravitácie na ľudský kardiovaskulárny systém (francúzsko-ruský experiment Cardioscience). Piaty deň letu prebehol rozhovor francúzskej kozmonautky s ministrom pre vedu vlády Francúzska, potom sa venovala popularizácii letov do vesmíru pri diskusii so stredoškolákmi, rozhovor so študentmi si zopakovala ešte siedmy deň letu.

Druhá návštevná expedícia 31. októbra 2001 odlieta od ISS v Sojuze TM-32
K ďalším pokusom programu Andromeda patrilo sledovanie atmosféry a snímkovanie zemského povrchu pri skúmaní ekológie Stredomoria a subtropickej Afriky v experimente IMEDIAS (franc. Images pour le Consortium Méditerranée et Afrique Subtropicale), snímkovanie bleskov a svetiel v horných vrstvách atmosféry v experimente LSO (angl. Lightning and Sprite Observations), výroba bielkovinových monokryštálov v experimente GCF (angl. Granada Crystallization Facility). K drobnejším akciám patrilo skúšanie taštičky pre uloženie drobných predmetov (pokus Mirsupio, raný prototyp taštičky bol overovaný už roku 1999 ešte na Mire).

Dňa 31. októbra 2001 o 1:39 UTC sa posádka 2. návštevnej expedície v Sojuze TM-32 odpútala od ISS a o 4:59 UTC pristála v severnom Kazachstane.

Referencie
----------


|  |  |
| --- | --- |
| Portal | Kozmonautický portál |

* *Tento článok je čiastočný alebo úplný preklad článku 2. návštěvní expedice (ISS) na českej Wikipédii.*

1. ↑   *The Andromeda mission* [online]. ESA, 2001-10-18, [cit. 2009-12-28]. Kapitola ESA PR 57-2001. First European woman heads for International Space Station. Dostupné online. (po anglicky)
2. 1 2  IVANOV, Ivan, a kol. *Космическая энциклопедия astronóm* [online]. Moskva: rev. 2009-01-20, [cit. 2009-12-28]. Kapitola Claudie André-Deshays (Haignere). Dostupné online. (po rusky)
3. 1 2  HOLUB, Aleš. *MEK. Malá encyklopédia kozmonautiky* [online]. REV. 2002-05-06, [cit. 2009-12-28]. Kapitola Sojuz TM-33. Dostupné online. (po česky)
4. 1 2   *The Andromeda mission* [online]. ESA, 2001-10-23, [cit. 2009-12-28]. Kapitola Day 3: Tuesday 23 October 2001. Dostupné online. (po anglicky)
5. ↑   *The Andromeda mission* [online]. ESA, 2001-10-24, [cit. 2009-12-28]. Kapitola Day 4: Wednesday 24 October 2001. Dostupné online. (po anglicky)
6. 1 2   *The Andromeda mission* [online]. ESA, 2001-10-25, [cit. 2009-12-28]. Kapitola Day 5: Thursday 25 October. Dostupné online. (po anglicky)
7. ↑   *The Andromeda mission* [online]. ESA, 2001-10-27, [cit. 2009-12-28]. Kapitola Day 7: Saturday 27 October. Dostupné online. (po anglicky)

| * z
* d
* u
Expedície na Medzinárodnú vesmírnu stanicu |
| --- |
| Základné expedície | 

|  |  |
| --- | --- |
| Minulé | 
* Expedícia 1
* Expedícia 2
* Expedícia 3
* Expedícia 4
* Expedícia 5
* Expedícia 6
* Expedícia 7
* Expedícia 8
* Expedícia 9
* Expedícia 10
* Expedícia 11
* Expedícia 12
* Expedícia 13
* Expedícia 14
* Expedícia 15
* Expedícia 16
* Expedícia 17
* Expedícia 18
* Expedícia 19
* Expedícia 20
* Expedícia 21
* Expedícia 22
* Expedícia 23
* Expedícia 24
* Expedícia 25
* Expedícia 26
* Expedícia 27
* Expedícia 28
* Expedícia 29
* Expedícia 30
* Expedícia 31
* Expedícia 32
* Expedícia 33
* Expedícia 34
* Expedícia 35
* Expedícia 36
* Expedícia 37
* Expedícia 38
* Expedícia 39
* Expedícia 40
* Expedícia 41
* Expedícia 42
* Expedícia 43
* Expedícia 44
* Expedícia 45
* Expedícia 46

 |
| Súčasná | Expedícia 47 |
| Plánované | 
* Expedícia 48
* Expedícia 49
* Expedícia 50
* Expedícia 51
* Expedícia 52
* Expedícia 53
* Expedícia 54

 |

 | Logo ISS |
| Návštevné expedície | 

|  |  |
| --- | --- |
|       Minulé | 
* EP-1
* EP-2
* EP-3
* EP-4
* EP-5
* EP-6
* EP-7
* EP-8
* EP-9
* EP-10
* EP-11
* EP-12
* EP-13
* EP-14
* EP-15
* EP-16
* EP-17
* EP-18

 |

 |
| Expedície raketoplánov | 

|  |  |
| --- | --- |
|       Minulé | 
* STS-88
* STS-96
* STS-101
* STS-106
* STS-92
* STS-97
* STS-98
* STS-102
* STS-100
* STS-104
* STS-105
* STS-108
* STS-110
* STS-111
* STS-112
* STS-113
* STS-114
* STS-121
* STS-115
* STS-116
* STS-117
* STS-118
* STS-120
* STS-122
* STS-123
* STS-124
* STS-126
* STS-119
* STS-127
* STS-128
* STS-129
* STS-130
* STS-131
* STS-132
* STS-133
* STS-134
* STS-135

 |

 |